cyanic-selkie/wikianc huggingface dataset:
Lysaker
Lysakerista tuli liikenteen solmukohta jo vuonna 1624, jolloin Kongsberg Sølvverk perustettiin alueelle ja joen yli rakennettiin silta silloiseen Kristianiaan. Rautatien rakentaminen vuonna 1872 lisäsi alueen merkitystä liikenteelle entisestään ja Lysakerin asemalle pysähtyvät Oslon alueen paikallisjunien lisäksi myös Gardermoenin lentoasemalle nopean yhteyden tarjoava Flytoget sekä eteläisen Norjan kaukojunat. Alue on myös bussiliikenteen keskus ja Lysakerista menee matkustajalautta Nesoddeniin. Nykyisin alueen läpi kulkeva E-18-tie on Norjan vilkkain valtatieosio, jonka kautta vuorokaudessa ajaa 170 000 autoa. Alueella on useiden kansainvälisten suuryritysten toimitiloja.
Dimítrios Eleftherópoulos
Dimítrios ”Dimítris” Eleftherópoulos (s. 7. elokuuta 1976 Pireus, Kreikka) on kreikkalainen entinen jalkapallomaalivahti. Eleftherópoulos on 190 senttimetriä pitkä. Hänen suurimpia vahvuuksiaan ovat yksi vastaan yksi -tilanteet, ilmatorjunnat ja rangaistuspotkujen torjuminen. Torjuntataitojensa ansiosta Eleftherópoulos on saanut lempinimen ”Kotka”.
Eleftherópouloksen ensimmäinen seura synnyinmaan ulkopuolella oli sisilialainen Messina, jossa hän ei kyennyt syrjäyttämään ykkösmaalivahdin paikkaa pitänyttä Marco Storaria. Vuonna 2005 milanolainen suurseura AC Milan osti Eleftherópouloksen, mutta heikot esitykset joukkueen harjoituskiertueella Yhdysvalloissa otteluissa Chelseaa ja Chicago Firea vastaan ja joukkueessa tuolloin ollut maalivahtien ylitarjonta johtivat siihen, että seura lainasi hänet AS Romaan, ilman ainoatakaan virallista ottelua punamustien paidassa. Myöskään Romassa vastuuta ei tullut ollenkaan, joten Eleftherópoulos vaihtoi jälleen seuraa ja siirtyi Ascoliin kaudeksi 2006/07.
Eleftherópoulosin peliaika Kreikan maajoukkueessa on jäänyt todella pieneksi, koska viitisen vuotta vanhempi Antonios Nikopolidis on hoitanut torjuntatehtävät maajoukkueotteluissa jo vuosien ajan. Myöhemmin myös Panathinaikosin Kóstas Chalkiás on ajanut Eleftherópouloksen ohi maajoukkuevalinnoissa.
Kerinci Seblatin kansallispuisto
Kerinci Seblatin kansallispuisto kansallispuisto Indonesiassa, Sumatran saarella. Lähes 14 000 neliökilometrin laajuinen puisto on levittäytynyt Länsi-Sumatran, Jambin, Bengkulun ja Etelä-Sumatran provinssien alueelle. Vuonna 2004 kansallispuisto listattiin UNESCOn maailmanperintöluetteloon yhdessä Gunung Leuserin ja Bukit Barisan Selatanin kansallispuiston kanssa kohteeksi Sumatran trooppinen sademetsä..
Kerinci Seblatin kansallispuisto sijaitsee vuoristoisessa maastossa Barisanin vuoristossa. Se on noin 350 kilometriä pitkä ja keskimäärin 45 kilometriä leveä. Keskiarvoltaan puisto sijaitsee noin 2000 metrissä. Korkein kohta on 3 805 metriin kohoava Gunung Kerinci, joka on Sumatran korkein vuori ja Indonesian korkein tulivuori.
Luonto
Vuoristot peittävät puistosta noin 70 prosenttia, mikä vaikuttaa alueen kasvillisuuteen. Puistossa on noin 4000 kasvilajia, joista 300 on orkideoita. Alle 1500 metrissä on sademetsää, jossa valtalajeina ovat dipterokarpuskasvien ja hernekasvien lajit. Vuoristometsissä (1500–2500 metriä) kasvaa edelleen runsaasti dipterokarpuskasvia, mutta myös laakeri- ja myrttikasveja. Yli 2500 metristä löytyy laakeri-, pyökki- ja kanervakasveja. Kerincin huipulla on enää ruohoja ja yrttejä.
Puistossa elää useita eläinlajeja. Nisäkkäitä on kirjattu 85 ja lintuja 370 lajia. Äärimmäisen uhanalaisista nisäkäslajeista puistossa elää rottasiileihin kuuluva Hylomys parvus, sumatrankaniini, sumatrantiikeri, sumatransarvikuono. Linnuista statuksen äärimmäisen uhanalainen on saanut sumatrankäki. Puisto tunnetaan erityisesti hyvästä sarvikuonopopulaatiostaan. Sumatransarvikuonoja asuu puistossa noin 250–500 yksilöä. Tiikeri- ja sarvikuonopopulaatiot kärsivät kuitenkin siitä, että kansallispuiston raja halkaisee lajien asuinalueet. Gunung Tujuhin järvellä on mielenkiintoisia sammakkoeläin- ja hyönteispopulaatioita. Lisäksi Kerinci Seblatin kansallispuistosta on tehty havaintoja ns. Pendek-miestä, jota pidetään kryptozoologisena olentona.
UY Scuti
UY Scuti on punainen ylijättiläinen ja muuttuva tähti Kilven tähdistössä. Sen säteen on laskettu olevan jopa 1 708 kertaa suurempi kuin Auringon. Se on tähän mennessä toiseksi suurin ihmiskuntamme tiedossa oleva tähti Stephenson 2-18 n jälkeen. Se on myös yksi valovoimaisimpia tiedossa olevista tähdistä. Ympärysmitaltaan se on noin 2,4 miljardia kilometriä, ja tilavuudeltaan 5 miljardia kertaa suurempi kuin Aurinko.
Etäisyydeltään UY Scuti on 2,9 kiloparsekia (9 500 valovuotta) Maasta. Tähti sijaitsee niin pitkän matkan päässä aurinkokunnastamme, että on vaikeaa sanoa sen tarkkaa mittaa.
Kokovertailua
Koska UY Scutin säde on jopa 1 708 kertaa suurempi kuin Auringon, jonka säde taas on Maahan nähden 109-kertainen, on laskettavissa, että UY Scutin säde on Maan säteeseen verrattuna jopa yli 186 000-kertainen. Tähti on mitoiltaan niin valtava, että jos Maa olisi nuppineulan pään kokoinen, Aurinko vastaisi halkaisijaltaan jalkapalloa kun taas UY Scuti olisi noin 375-metrinen eli lähes Empire State Buildingin korkuinen. Jos taas jättiläistähden kutistaisi Maapallon kokoon, olisi (varsinainen) maapallo noin 69 metriä korkea, eli vain vähän Tukholmassa sijaitsevaa Globen-areenaa pienempi.
Jos UY Scutin sijoittaisi aurinkokuntaamme Auringon tilalle, se yltäisi Jupiterin kiertoradalle saakka, tai ehkä jopa Saturnukseen saakka sillä sen mittoja ei ole pystytty hahmottamaan riittävän tarkasti. Samaten, jos Maa sijaitsisi suhteessa yhtä kaukana UY Scutista, kun se sijaitsee Auringosta, olisi kahden kappaleen välinen matka keskimäärin noin 186 173 astronomista yksikköä, siis noin 27 850 935 000 000 000 kilometriä eli lähes kolme valovuotta. Se on reilusti yli puolet Auringon ja sen lähimmän tähden Alfa Centaurin välisestä etäisyydestä.
Nicole Faria
Nicole Estelle Faria (s. 9. helmikuuta 1990 Bangalore, Karnataka) on intialainen malli ja näyttelijä. Hänet kruunattiin Miss India Earthiksi Miss Intia -kilpailussa, minkä jälkeen hän voitti ensimmäisenä intialaisena Miss Earth -kilpailun vuonna 2010. Hänen kuviaan on nähty useissa lehdissä, kuten Elle, Cosmopolitan ja Vogue.
Faria teki elokuvadebyyttinsä naispääosassa hindinkielisessä elokuvassa Yaariyan vuonna 2014.
Luettelo kavioeläimistä
Tämä on luettelo kavioeläinten (Perissodactyla) lahkoon kuuluvista nisäkkäiden heimoista, suvuista, lajeista ja alalajeista. Lajeja on kaikkiaan 17 ja ne jakautuvat 6 suvun kesken. Sukupuuttoon kuolleet lajit ja alalajit on merkitty ristillä.
Viitteet
Odd-toed ungulate
Whig-puolue (Yhdysvallat)
pienoiskuva|Whigien vuoden 1837 työttömyyttä esittävä juliste. Yhdysvaltain Whig-puolue toimi vuosina 1834–1856. Se jatkoi federalistisen puolueen perinnettä. Whig-puolueen perustajat vastustivat presidentti Andrew Jacksonin politiikkaa, jota he pitivät liian itsevaltaisena, ja he antoivat presidentille pilkkanimen ”Kuningas Andrew”. Kaikkein yhtenäisimmin whigit äänestivät kongressissa intiaanipolitiikkaa koskevissa kysymyksissä. He vastustivat Jacksonin ja tämän seuraajan Martin Van Burenin linjaa, johon kuuluivat muun muassa pakkosiirrot.
Orjuuskysymys ja erityisesti vuoden 1850 kompromissi aiheuttivat puolueen hajaantumisen. Pohjoisvaltioissa sen kannattajat perustivat nykyisinkin toimivan republikaanisen puolueen. Myös Know Nothing -puolue sai kannattajia entisistä whigeistä, ja sisällissodan jälkeen heitä liittyi Etelävaltioiden demokraatteihin. Konservatiivisia whigejä oli liittynyt demokraatteihin jo ennen sotaa.
Yhdysvaltain nykyisessä poliittisessa keskustelussa viitataan joskus whigeihin esimerkkinä puolueesta, joka menetti kannattajansa ja olemassaolon syynsä. Tällöin pohditaan yleensä sitä, voisiko vastaavaa tapahtua nykyaikana. Kyseistä rinnastusta käytti jo filosofi Nicholas Butler 1930-luvulla.
Jean-Paul Lakafia
Jean-Paul Lakafia (s. 29. kesäkuuta 1961 Nouméa, Uusi-Kaledonia) on entinen ranskalainen keihäänheittäjä.
Salt
Salt on vuonna 2010 ensi-iltansa saanut yhdysvaltalainen jännityselokuva, jonka on ohjannut Phillip Noyce ja käsikirjoittanut Kurt Wimmer. Elokuvan päähenkilöä esittää Angelina Jolie. Muita päärooleja elokuvassa esittävät Liev Schreiber, Chiwetel Ejiofor, Daniel Olbrychski ja August Diehl.
Jean-Paul Lakafia
Lakafia edusti maataan kaksien arvokilpailujen keihäänheitossa. Los Angelesin 1984 olympialaisten karsinnassa hän heitti tuloksen 80,52 m ja selviytyi loppukilpailuun, jossa hän sijoittui 12:nneksi vaatimattomalla tuloksella 70,86 m. Stuttgartin EM-kilpailuissa 1986 hän karsiutui tuloksella 75,24 m.
Salt
Elokuva kertoo CIA-agentti Evelyn Saltista, jota epäillään venäläiseksi vakoojaksi ja joutuu pakenemaan. Se julkaistiin Yhdysvalloissa 23. heinäkuuta 2010 ja Suomessa 3. syyskuuta 2010. Elokuva sai Oscar-ehdokkuuden parhaasta äänityksestä.
Jean-Paul Lakafia
Lakafia voitti Ranskan mestaruuden vuosina 1983 ja 1984. Hän paransi kahdesti Ranskan ennätystä: joulukuussa 1980 hän heitti Uudessa-Seelannissa tuloksen 83,56 m ja paransi syyskuussa 1983 Samoalla ennätyksen tulokseen 84,74 m. Vain 12 päivää myöhemmin Charlus Bertimon vei ennätyksen häneltä.
Salt
Juoni
Kaksi vuotta myöhemmin Mike ja Salt ovat naimisissa ja heidän hääpäivänään Saltin ja Winterin toimistoon saapuu venäläinen loikkari Oleg Vasilyevich Orlov (Daniel Olbrychski). Saltin kuulustellessa häntä Orlov kertoo, että Yhdysvaltain hallinnon alla työskentelee soluttautuneita venäläisiä agentteja (kulkevat koodinimellä "KA"), joiden tehtävänä on tuhota Yhdysvallat. Agentin "KA-12" on määrä tappaa Venäjän presidentti Boris Matveyev (Olek Krupa) Yhdysvaltain varapresidentti Oatesin hautajaisten aikana ja Orlovin mukaan KA-12 on Salt itse. Valheenpaljastustesti osoittaa Orlovin puhuvan totta, Saltin yrittäessä väittää tietävänsä, että testiä voi huijata. Orlov pakenee ja tappaa kaksi CIA-agenttia. Salt yrittää poistua rakennuksesta vastoin esimiehensä Darryl Peabodyn (Chiwetel Ejiofor) käskyjä, joka määrää hänet pidätettäväksi. Salt pakenee takaisin asuntoonsa ja huomaa Miken olevan kidnapattu.
Myöhemmin hautajaisten aikana Salt todella yrittää tappaa Matveyevin ja näyttää onnistuvan siinä minkä jälkeen hän antautuu. Salt kuitenkin pakenee poliisiautosta ja tapaa Orlovin sekä joukon muita KA-agentteja. Takaumakohtaukset paljastavat kuinka Salt varttui Neuvostoliitossa muiden lapsisotilaiden kanssa. Orlov paljastaa kidnapanneensa Miken ja tappaa tämän Saltin silmien edessä. Salt esittää välinpitämätöntä saavuttaakseen Orlovin luottamuksen. Orlov antaa seuraavaksi tehtäväksi tavata toisen KA-agentin ja yhdessä tämän kanssa tappaa Yhdysvaltain presidentti Howard Lewis (Hunt Block) sekä ottaa maan ydinaseet hallintaan. Ennen lähtöään Salt tappaa Orlovin ja muut paikalla olevat agentit. Sitten hän tapaa Natoon soluttautuneen KA-agentti Schnaiderin (Corey Stoll) soluttautuakseen tämän avulla Valkoiseen taloon. Schnaider yrittää räjäyttää itsensä ja presidentti Lewisin, jonka CIA-agentit onnistuvat viemään turvaan maanalaiseen bunkkeriin.
Venäjä on valmistellut ydinasehyökkäystä vastauksena Matveyevin kuolemaan, jolloin Lewis käskee Yhdysvaltoja valmistelemaan omat ydinaseensa. Mutta sitten Winter tappaa muut CIA-agentit ja paljastaa Lewisille olevansa oikeasti KA-agentti Nikolai Tarkovsky. Tarkovsky aikoi laukaista ydinohjukset Mekkaan ja Teheraniin kääntääkseen muslimit myös amerikkalaisia vastaan. Salt suostuttelee Tarkovskyn päästämään hänet huoneeseen, mutta Tarkovsky näkee uutisraportin, jossa Matveyevin paljastettiin olevan yhä elossa. Salt oli lavastanut Matveyevin kuoleman käyttämällä hämähäkinmyrkkyä. Tarkovsky paljasti järjestäneensä Miken kuoleman ja Saltin paljastumisen lavastaakseen tämän syylliseksi tulevaan ydiniskuun. Salt onnistuu pääsemään sisään huoneeseen ja estää Tarkovskyn aikeet. Sotilaat saapuvat bunkkeriin ja pidättävät Saltin, mutta hyökkää Tarkovskyn kimppuun ja käyttää käsirautojensa ketjuja kuristaakseen tämän kuoliaaksi.
Peabodyn kuulustellessa Saltia helikopterissa, Salt yrittää kertoa hänelle totuuden Winteristä/Tarkovskysta. Salt lupaa tappaa jäljellä olevat KA-agentit, jos pääsee vapaaksi. Peabody alkaa uskoa tarinaan saatuaan tekstiviestin, jossa kerrottiin Saltin sormenjälkien löytyneen paikasta, jossa Orlov tovereineen oli tapettu. Salt päästetään hyppäämään helikopterista jokeen, josta tämä pakenee metsään.
Tuotanto
Tom Cruisen oli alun perin tarkoitus näytellä elokuvan pääroolia Edwan Saltia. Hän kuitenkin koki, että elokuvan päähenkilö on liian lähellä Mission: Impossible -elokuvasarjan Ethan Huntia, joten hän kieltäytyi roolista. Päähenkilön sukupuoli ja nimi muutettiin Evelyn Saltiksi, jolloin Angelina Jolie sai roolin.
Elokuvan kuvaaminen aloitettiin Washingtonissa ja New Yorkissa maaliskuussa 2009.
Julkaisu
Elokuva sai ensi-iltansa Yhdysvalloissa 23. heinäkuuta 2010. Se tuotti yhteensä 36 miljoonaa dollaria avausviikonloppunaan ja oli toisena viikonlopputilastossa Inceptionin jäljessä. Yhteensä elokuva tuotti 118,3 miljoonaa dollaria Yhdysvalloissa ja 293,5 miljoonaa dollaria maailmanlaajuisesti.
Suomessa elokuva julkaistiin 3. syyskuuta 2010. Se keräsi avausviikonloppunaan 9 300 katsojaa ja tuotti 114 340 dollaria (noin 88 600 euroa), jolloin se oli katsotuin elokuva Toy Story 3:n jälkeen. Yhteensä se tuotti Suomessa 493 771 dollaria. Elokuva keräsi Suomessa 41 478 katsojaa.
Vastaanotto
Salt oli ehdolla parhaan äänityksen Oscar-palkintoon vuonna 2011, mutta hävisi palkinnon Inceptionille.
Mohrungenin taistelu
Mohrungenin taistelu, oli venäläisten yllättävä talvihyökkäys ranskalaisten vasempaan sivustaan neljännen liittokunnan sodan aikana tammikuussa 1807. Taistelun jälkeen venäläiset työntyivät syvemmälle, mutta vetäytyivät muutamaa päivää myöhemmin pelätessään ranskalaisten katkaisevan heidän yhteytensä omiin joukkoihin. Mohrungen sijaitsee nykyisen Puolan koillisosassa Warmia-Masurian voivodikunnassa.
Taistelun yleistaustaa
Puola-Liettua jaettiin Puolan kolmannessa jaossa ja pohjoisosat siirtyivät Preussin alaisuuteen. Preussi liittyi vuonna 1806 Napoleonin vastaiseen Neljänteen liittokuntaan. Samana vuonna Preussi luhistui sotilaallisesti ja moraalisesti Jenan–Auerstedtin taistelussa 14. lokakuuta (J: 2. lokakuuta). Napoleon eteni itään valloittaen Puolaa. Venäjä lähti taistelemaan Napoleonia vastaan ja Preussin jäljellä oleva armeija tuki venäläisiä.
Pułtuskin ja Golyminin taisteluiden jälkeen Napoleon pysäytti etenemisensä 28. joulukuuta (J: 16. joulukuuta) kadottaessaan yhteyden venäläisiin ja sijoitti armeijakuntansa pääosin talvileiriin Wkra-, Veiksel-, Bug- ja Narev-jokien väliselle alueelle. Ranskan marsalkka Bernadotten I armeijakunta sijoitettiin laajalle alueelle Napoleonin vasemmalle sivustalle. Päämaja oli Osterodessa  ja se oli levittäytynyt alueille Elbling   ja Marienwerder  ja sen piti tarkkailla Veikselinhaffin ja Thornin  alueita
Ratsuväen kenraali Levin August von Bennigsen nimitettiin 8. tammikuuta 1807 Venäjän armeijan komentajaksi ja hän ryhtyi yllätykselliseen talvioperaatioon suunnittelemalla hyökkäyksen hyökkäämällä ranskalaisten vasempaan sivustaan. Mohrungenin taistelu taisteltiin 25. tammikuuta.
Ranskalaiset
Napoleonin tavoite oli varmistaa kiinnekohdaksi vasemmalle sivustalleen Thorn ja sitten armeijan keskustan ja oikean sivustan tehtävänä oli ajaa Bennigsen Veikselin jokisuiston ja Veikselinhaffin alueelle puristukseen ja tuhota venäläiset.
Venäläiset
Bennigsenin talvihyökkäyksen tarkoitus oli katkaista Napoleonin laajalle levitetty vasen sivusta (Bernadotte) ja jatketulla hyökkäyksella Veikselin jokisuiston suunnasta työntää Napoleonin joukot Veikselin toiselle puolelle.
Venäläisten marssi
Tammikuun alussa 1807 Bennigsenin ja jalkaväenkenraali Buxhoevdenin armeijat yhtyivät Ostrołękan pohjoispuolella Nowogródin kaupungin luona. Bennigsen marssi itään Tykocin kautta Goniądziin jossa hän sai nimityskirjan armeijan ylipäälliköksi.
Venäjän armeijan marssi suuntautui länteen Biallaan, jonne he saapuivat 14 tammikuuta. Bennigsenin tunnustelijat kohtasivat Johannisburgissa ja armeijan oli kierrättävä Masurian järvialue ja suunnattava pohjoiseen päin. Marssireitti jatkui Arysin , Rheinin , Rastenburgin   kautta Schippenbeiliin, josta venäläiset ajoivat 19. tammikuuta Neyn joukot pois. Venäläisillä edetessä oli kärjessä kolme etuiskujoukkoa, joita komensivat kenraalimajuri Karl Gustav Baggovut, kenraalimajuri Michael Barclay de Tolly ja kenraalimajuri Jevgeni Markov. Venäläiset saavuttivat 21. tammikuuta Heilsbergiin. Ney onnistui pakenemaan etelään Neidenburgiin.
Venäläiset jatkoivat hyökkäystä Bernadotten armeijakuntaa vastaan. Markov tuhosi ranskalaisten joukot 24. tammikuuta Liebstadtissa vangiten 300 ranskalaista matkallaan kohti Mohrungenia.
Taistelu
Puolen päivän maissa 25. Tammikuuta Bernadotte lähestyi Mohrungenia mukanaan 9 jalkaväkipataljoonaa ja 11 ratsuväkieskadroonaa. Näillä hän lähti venäläisten oikeaa sivustaa vastaan.
Jevgeni Markovin johtama etuiskujoukko marssi Liebstadista Georgenthaliin   kylään (noin 3 kilometriä Mohgungenista). Markov sijoitti 2 jalkaväkirykmenttiä ensilinjaan ja yhden jalkaväkirykmentin toisen linjaan sekä kaksi jalkaväkirykmenttiä Pfarrersfeldchenin  kukkulalle. Husaarirykmentti sijoitettiin ensilinjan jalkaväkirykmenttien luo.
Bernadotte määräsi divisioonakenraali Dupontin hyökkäämään Preussisch Hollandista Markovin oikeaan sivustaan ja hän itse aloitti rintamahyökkäyksen venäläisten asemiin. Venäläisten vahvuuden arvioidaan olleen 9 000–16 000 miestä. Ennen Dupontin saapumista Bernadottella oli noin 9 000.
Taistelu alkoi noin klo 13.00 ranskalaisen ratsuväen hyökkäyksellä venäläisten husaareja kohti. Husaareilla oli aluksi menestystä, mutta ranskalaisten tykistö pakotti venäläiset vetäytymään. Sen jälkeen ranskalaiset ajoivat husaareja takaa. Venäläisten tykistö keskeytti takaa-ajon. Bernadotte aloitti jalkaväkihyökkäyksen Pfarrersfeldcheniin. Taistelussa yksi ranskalaisten pataljoona menetti ”Kotkansa” mutta sai sen pian takaisin. Hyökkäyksellä onnistuttiin valtaamaan Pfarrersfeldchen. Dupont saapui taistelukentälle ja Bernadotte jatkoi hyökkäystä venäläisten asemin Georgenthaliin. Markov päätti vetäytyä.
Venäläinen ratsuväenkenraali Anrep saapui tuoden ratsuväkivahvistuksia. Pian saapumisensa jälkeen hän haavoittui kuolettavasti. Venäläiset vetäytyivät hitaasti ja taistellen raivokkaasti. Dupontin onnistui lähestymään Georgenthalia. Bernadotte keskeytti hyökkäyksensä kuullessaan taistelun ääniä Mohrungenista.
Kenraaliluutnantti Golitsyn oli tullut kaupunkiin idästä Alt Reichaun  kylän kautta. Venäläiset saapuivat illalla ja valtasivat Bernadotten kuormaston sekä ottivat 360 vankia ja vapauttivat 200 venäläistä ja preussilaista. Venäläiset yrittivät jatkaa hyökkäystä kaupungista käsin, mutta ranskalaiset torjuivat heidät.
Taistelun jälkeen
Ranskalaisten katsotaan voittaneen vaikka Bernadotte vetäytyi Liebemühliin seuraavana päivänä, ranskalaiset onnistuivat strategiassaan. Bennigsenin armeija saapui Mohrungeniin ja Markov seurasi Bernadottea kun taas Baggovut varmisti Allensteinin. Bennigsen kuvitteli onnistuneensa lyömään Napoleonin ja lepohetken jälkeen hän käski joukkojensa marssia etelään. Kenraaliluutnantti Pjotr Bagrationin etuiskujoukko meni edellä ja onnistui ryöstämään Napoleonin hyökkäyssuunitelman. Bennigsen päätti vetäytyä ja vetäytymisen aikana taisteltiin Jonkowon taistelu ja Hoofen taistelu ennen suurta Eylaun taistelua.
Savupriinia
Savupriinia (Prinia hodgsonii) on etelä- ja kaakkoisaasialainen varpuslintu. Sen elinympäristö ulottuu Pakistanin pohjoisosista Intiaan, Sri Lankaan, Bangladeshiin, Myanmariin, Kaakkois-Kiinaan, Vietnamiin, Laosiin, Kambodžaan ja Thaimaahan. Lajista tunnetaan kuusi alalajia. Edward Blyth kuvaili lajin holotyypin Gangesin varren Mirzapurista 1844.
Asteikko
Asteikko eli skaala on jaotus, jota käytetään mittaamiseen tai havaintojen arvioimiseen.
Luonnontieteissä käytettäviä asteikkoja:
Tilastotieteessä mitta-asteikot jaetaan neljään luokkaan:
Muita asteikkoja:
Suusta suuhun
Juoni
Teinityttö Vera on karannut kotoa ja asuu keski-ikäisen narkomaanin Morganin luona, joka pakottaa tytön prostituutioon. Tytön isä yrittää pelastaa tyttöä kaikin keinoin.
Arvioita
Turun Sanomien Taneli Topeliuksen mielestä kurjuuden kuvauksena Rungen filmi kurkottelee kohti Lukas Moodyssonin viime vuosien ahdistavia filmitunnelmia, mutta Rungelta puuttuu silmää vihlaiseville ja perusteleville yksityiskohdille.
Viidakkopriinia
Viidakkopriinia (Prinia sylvatica) on eteläaasialainen varpuslintu. Sen elinympäristö käsittää Intian niemimaan, Sri Lankan ja Nepalin lounaisosan. Lajista tunnetaan viisi alalajia. Thomas C. Jerdon kuvaili lajin holotyypin Etelä-Intian Seegore Ghatista 1840.
CORBA
CORBA on teollisuusstandardi tietoliikenneprotokolla hajautettujen ohjelmistojen yhteenliittämiseksi. CORBA ei ole ohjelmointimenetelmä vaan mekanismi eri ohjelmointikielillä tehtyjen ja eri laitteisto- tai käyttöjärjestelmäarkkitehtuureissa toimivien ohjelmakomponenttien väliseen kommunikointiin.
Mattlidens gymnasium
International Baccalaureate -toiminta (IB) alkoi Mattlidens gymnasiumissa keväällä 1993, ensimmäisenä Suomessa yhdessä Helsingin Suomalaisen Yhteiskoulun kanssa.
CORBA
CORBA tarjoaa palvelut komponenttien rekisteröintiin, paikantamiseen, aktivointiin, virheidenkäsittelyyn ja parametrien välitykseen. CORBA hoitaa tiedon formaatin muunnoksen arkkitehtuurien välillä.
CORBA perustuu asiakas-palvelin -arkkitehtuuriin, jossa palvelinkomponentit tarjoavat palveluita asiakaskomponenteille. Komponentit voivat myös olla kokonaisia ohjelmia. Komponentti voi olla samaan aikaan sekä palvelin että asiakas.
Asiakaskomponentti voi kutsua palvelua joko OMG IDL stubin avulla tai muodostomalla palvelupyynnön dynaamisesti DII:n (Dynamic Invocation interface) palveluilla.
CORBA:n ydin on Object Request Broker, joka tarjoaa asiakaskomponentille läpinäkyvän menetelmän muualla sijaitsevien palveluiden kutsumiseen. ORB helpottaa hajautettujen sovellusten ohjelmointia kätkemällä tietoliikenteeseen liittyvät rutiinitoimet, niin että palvelun kutsu näyttää asiakkaalle paikalliselta funktio- tai metodikutsulta. Kutsun aikana ORB ensin etsii palvelun toteutuksen, muuntaa ja siirtää parametrit, aktivoi tarvittaessa toteutuksen ja siirtää kontrollin palveluobjektille. Palvelun suorituksen jälkeen ORB palauttaa mahdolliset tulokset asiakkaalle.
Marcel Albers
Marcel Albers (29. huhtikuuta 1967 – 20. huhtikuuta 1992) oli alankomaalainen kilpa-autoilija. Hän ei ole sukua Formula 1 -kuljettaja Christijan Albersille.
Albers aloitti uransa hollantilaisissa formulasarjoissa, joissa ajaminen huipentui vuonna 1989 Alankomaiden Formula Ford -mestaruuteen. Tästä Albers siirtyi EFDA Formula Opel Lotus Euroseries -sarjaan seuraavaksi vuodeksi, missä hän sijoittui pisteissä kuudenneksi.
Seuraavana vuonna Albers sai paikan Britannian Formula 3 -sarjaan, missä hän sijoittui tulokaskaudella hyvin viidenneksi. Samana vuonna hän saavutti myös kolmannen sijan ensi kertaa järjestetyssä Formula 3 Masters -kutsuntakilpailussa.
Kaudeksi 1992 Albersista oli tullut mestaruussuosikki, ja hän voittikin avausosakilpailun Donington Parkissa. Toisessa osakilpailussa Silverstonessa Albers keskeytti, mutta kauden kolmanteen osakilpailuun Thruxtonissa hän pääsi starttaamaan eturivistä. Kilpailussa Albersilla oli ollut aiemmin ongelmia vaihdelaatikossa, kun hän saapui Club-shikaaniin tallikaverinsa Elton Julianin perässä. Albers törmäsi Julian auton perään ja hänen autonsa heitti kärrynpyöriä radan poikki turva-aitaan. Albers makasi autossaan tunnin, kunnes hänet irrotettiin ja vietiin terveyskeskukseen. Matkalla hän kuitenkin menehtyi. Osakilpailu keskeytettiin onnettomuuden jälkeen ja Albers saavutti postuumisti seitsemännen sijan. Sarjassa hän jäi yhdennelletoista sijalle.
Abraham (nimi)
Abraham on yksi vanhimmista vielä nykyään käytössä olevista miehen etunimistä. Se oli käytössä Babyloniassa jo Hammurabin aikana. Nimen babylonialainen alkumuoto Abram merkitsee Isä on ylistetty, mutta hepreassa sen on tulkittu tarkoittavan kansojen paljouden isää. Nykyaikaan saakka nimi on pysynyt käytössä Raamatun patriarkan, israelilaisten kantaisänä pidetyn Abrahamin (alkujaan Abram) johdosta. Heprean kielessä nimi esiintyy myös muodossa "Avraham".
Suomessa nimi Abraham on 1800-luvulta vuoden 2019 loppuun mennessä annettu 1 367 miehelle sekä ainakin yhdelle naiselle. Nimi esiintyy myös muodossa Aabraham, joka on vastaavana aikana annettu 149 henkilölle. Suomenruotsalaisen kalenterin mukaan Abrahamin nimipäivä on 18. joulukuuta. Suomenkielisessä kalenterissa nimeä ei tässä muodossa enää ole, vaan sen ovat syrjäyttäneet muunnokset Aapo, Aappo ja Rami.
Allen Iverson
Allen Ezail Iverson (s. 7. kesäkuuta 1975 Hampton, Virginia) on yhdysvaltalainen kilpauransa lopettanut koripalloilija. Hänet palkittiin NBA:n arvokkaimpana pelaajana kaudella 2000–2001.
Peliura
Iverson piti lapsena enemmän amerikkalaisesta jalkapallosta kuin koripallosta. Iversonin äiti ilmoitti pojan koripalloharjoituksiin, kun hän oli 9-vuotias. Poika ei olisi halunnut mennä, mutta meni kun näki harjoituksissa amerikkalaisen jalkapallon joukkuekavereitaan. Ennen ammattilaisuraansa Iverson pelasi Georgetownin yliopiston joukkueessa. Vuoden 1996 varaustilaisuudessa Philadelphia 76ers varasi hänet ensimmäisenä pelaajana. Iverson edusti seuraa vuoteen 2006 saakka, jolloin hän siirtyi Denver Nuggetsiin. Kahden kauden jälkeen hän vaihtoi Detroit Pistonsiin ja edusti seuraa kauden ajan. Kaudeksi 2009–2010 Iverson siirtyi Memphis Grizzliesiin, mutta edusti joukkuetta vain kolmen ottelun ajan. Loppukaudeksi hän palasi Philadelphiaan. Lokakuussa 2010 Iverson ilmoitti siirtyvänsä Beşiktaş Cola Turkaan kaksivuotisella sopimuksella.
Iverson lopetti pelaajauransa virallisesti lokakuussa 2013.
Huhtikuussa 2016 Iverson valittiin NBA:n Hall of Fameen yhdessä Shaquille O'Nealin sekä Yao Mingin kanssa.
Suontausta
Suontausta voi tarkoittaa seuraavia:
Roy Orbison (kappale)
”Roy Orbison” on suomalaisen muusikon Stigin kappale. Warner Music Finland julkaisi kappaleen albumin Stig (2015) ensimmäisenä singlenä 31. lokakuuta 2014. Kappaleen on säveltänyt Jaakko Salovaara yhdessä Stigin kanssa, joka on myös sanoittanut kappaleen. Salovaara puolestaan on tuottanut kappaleen.
Stigin imuroidessa kotonaan hän keksi kappaleen kertosäkeen, jossa hän ”ajaa koko yön kuin Roy Orbison”. Pian tuon jälkeen Stig ja Salovaara äänittivät kappaleesta ensimmäisen demon. Kappaleen lauluraidat on äänitetty Salovaaran kannettavan tietokoneen mikrofonilla.
Kappale nousi viikolla 48 latauslistan kärkisijalle neljäksi peräkkäiseksi viikoksi. Singlelistalla kappale oli parhaimmillaan neljäntenä, ja kymmenen kärjessä se oli kaiken kaikkiaan kuuden viikon ajan. Radioissa kappale oli parhaimmillaan kolmanneksi soitetuin radiokappale.
Stéphane Laporte
Stéphane Laporte (s. 17. heinäkuuta 1966 Lyon, Rhône, Ranska) on entinen ranskalainen keihäänheittäjä.
Laporte on pituudeltaan 192-senttinen ja painoi kilpailuvuosinaan 95 kiloa.
Nicola Thost
Nicola Thost (s. 3. toukokuuta 1977 Pforzheim) on saksalainen lumilautailija ja olympiavoittaja. Thost voitti kultaa Naganon kisoissa 1998 lumikourussa. Salt Lake Cityssä 2002 hän sijoittui yhdenneksitoista.
Bernin yliopisto
thumb|275px|Bernin yliopiston päärakennus.
Bernin yliopisto on saksankielinen yliopisto Sveitsin pääkaupungissa Bernissä. Yliopisto on perustettu vuonna 1528. Yliopiston toiminta on Bernin kantonin vastuulla. Yliopistossa on kahdeksan eri tiedekuntaa, ja siellä on vajaat 19 000 opiskelijaa (v. 2019).
Tiedekunnat
Yliopistossa on kahdeksan tiedekuntaa:
Opiskelijat ja henkilökunta
Syyslukukaudella 2019 yliopistossa oli 18 600 opiskelijaa. Heistä 26 prosenttia oli Bernin kantonista. Miespuolisia opiskelijoita oli 43 prosenttia. Opiskelijoista 12 prosenttia oli ulkomaalaisia, kaikkiaan 118 maasta; suomalaisia oli neljä. Suurin osa opiskeli kandidaatin tutkintoa (42 %) tai maisterin tutkintoa (25 %). Tohtori- ja jatkokoulutusopiskelijoita oli yhteensä 6 200 (34 %).
Henkilökuntaa yliopistolla oli syksyllä 2019 yhteensä 7 357, täysaikaisiksi muutettuna 4 719 henkilötyövuotta.
Taloustietoja
Vuonna 2018 Bernin yliopiston kulut olivat 837 milj. Sfr. Päärahoittajat olivat Bernin kantoni (301 milj. Sfr.), muut kantonit (123 milj. Sfr.) ja liittovaltio (255 milj. Sfr). Vajaa viidesosa tuloista (158 milj. Sfr) tuli muualta, esimerkiksi tilaustöistä ja palvelumyynnistä.
Marqués del Duero (1875)
Marqués del Duero oli Espanjan laivaston Fernando el Catolico -luokan tykkivene, joka upposi 1. toukokuuta 1898 Manilanlahden taistelussa.
Bernin yliopisto
Vertailua
Bernin yliopisto on maailmanlaajuisissa vertailuissa 2010-luvulla luokiteltu sijoille 100–200.
Marqués del Duero (1875)
Valmistus
Alus tilattiin Forges et Chantiers de la Méditerranéelta La Seyne-sur-Meristä Ranskasta, missä köli laskettiin 20. tammikuuta 1875. Alus laskettiin vesille 3. toukokuuta 1875 ja otettiin palvelukseen vielä samana vuonna.
Palvelus
Espanja vastaanotti aluksen Marseillessa, mistä se lähti ensimmäiseen tehtäväänsä 27. heinäkuuta 1875 San Sebastianin lahdelle sulkeakseen ja valvoakseen alueen sekä toimiakseen yhteysaluksena. Alus jatkoi tehtävässä kolmannen karlistisodan päättymiseen 27. helmikuuta 1876 saakka ja poistui alueelta muun laivaston mukana 5. huhtikuuta.
Alus lähti 29. heinäkuuta Filippiineille, missä se liitettiin Espanjan Aasian laivueen eteläiseen divisioonaan kotisatamanaan Zamboanga. Alus lähti 24. heinäkuuta 1880 Filippiineiltä vieraillakseen Siamissa, Saigonin Annamissa ja Singaporessa. Alus valtasi 27. syyskuuta 1895 joukon morojen merirosvoaluksia Borneossa. Myöhemmin alus hyökkäsi morojen ja tagalog merirosvojen kimppuun surmaten kahdeksantoista ja haavoittaen kolmeakymmentä.
Rymättylän kunnantalo
Rymättylän kunnantalo eli kunnantupa on vuonna 1914 valmistunut kunnantalo, joka toimi Rymättylän hallintorakennuksena vuoden 2008 loppuun, jonka jälkeen Rymättylän kunta liitettiin Naantalin kaupunkiin. Kunnantalo sijaitsee Rymättylän kirkonkylässä. Kookkaan kaksikerroksisen hirsirakennuksen on suunnitellut arkkitehti Adrian Thomander ja se edustaa jugend-tyyliä. Kunnantalo kuuluu Rymättylän kirkon valtakunnallisesti merkittävään rakennettuun kulttuuriympäristöön. Kunnantalon rakennuksessa oli myös säästöpankki vuoteen 1943 saakka sekä puhelinkeskus 1960-luvun alkuun. Kunnantalossa toimi kuntaliitoksen jälkeen päiväkoti, jonka lopetettua kiinteistö myytiin yksityiseen omistukseen vuonna 2017.
Kunnantalo rakennettiin vanhan kunnantuvan paikalle Rymättylän kirkon yläpuoliseen rinteeseen. Varsin kookas ja vinkkelinmallinen kunnantalon rakennus on hirsirunkoinen ja se on perustettu harkkokivelle. Talossa on kellarikerros ja peltikatto. Ulkopuolen vaihtelevan suuntaista laudoitusta jaksottaa pysty- ja vaakalistat. Ikkunat ovat T-mallisia, jossa yläosat on jaettu pienempiin ikkunaruutuihin. Huoneistoala on 494 neliömetriä. Kunnantalon salissa on kasettikatto ja sotien jälkeen sinne rakennettiin näyttämö. Huonejako on 1980-luvulta.
Skaala
Skaala voi tarkoittaa seuraavia:
Sikatalous
thumb|250px|Emakkoja kasvatushäkeissä. Kyseisenlaiset kasvatushäkit on kielletty Suomessa. Sikatalous on maatalouden tuotantohaara, joka tuottaa sianlihaa elintarviketeollisuuden ja kuluttajien käyttöön.
Sikatalous Suomessa
Vuonna 2017 suurin osa sikatiloista sijoittui Varsinais-Suomeen, Etelä-Pohjanmaalle ja Pohjanmaalle, minkä lisäksi merkittäviä sikatiloja sijoittui Satakuntaan, Pirkanmaalle ja Hämeeseen. Keskimäärin koko Suomessa emakkoja oli tilaa kohden 149 kappaletta.
Suomessa porsastuotantoa harjoittavilla tiloilla oli vuonna 2007 keskimäärin 130 emakkoa. Yhdistelmätuotantoa harjoittavilla tiloilla oli keskimäärin 84 emakkoa. Näiden tilojen kannattavuus oli parempi kuin pelkkää porsastuotantoa harjoittavien. Kannattavuutta lisää vielä jalostussikojen kasvattaminen.
Vuonna 2017 sikatiloilla tehdyissä tarkistuksissa havaittiin 15 prosentilla tarkastetuista tiloista eläinsuojelusäädösten vastaista toimintaa, mikä on vähemmän kuin kymmenen vuotta aikaisemmin, jolloin luku oli 23 prosenttia.
Revonsara
Revonsara (Carex otrubae) on monivuotinen kasvilaji sarojen suvussa.
Ulkonäkö
Revonsara kuuluu yhtäläistähkäisten kaksiluottisten sarojen ryhmään. Se muistuttaa ulkonäöltään paljon ketunsaraa (Carex vulpina), johon verrattuna alimman tähkän alla on selvä tukilehti ja varsilehtien kielekkeen kaari on pidempi, yli 5 millimetriä pitkä.
Revonsara Suomessa
Suomessa revonsaraa tavataan ainoastaan Ahvenanmaalla. Aiemmin se on kasvanut myös kahdessa paikassa Varsinais-Suomen rannikolla, mutta laji on nykyisin hävinnyt manner-Suomesta. Uhanalaisuusluokituksessa revonsara on vaarantunut (VU). Laji on rauhoitettu Ahvenanmaalla.
Amerikansuomi
Amerikansuomi eli fingliska tai fingelska on amerikansuomalaisten eli Pohjois-Amerikkaan muuttaneiden suomalaisten ja heidän jälkeläistensä puhuma suomen kielen muoto. Se on finglishiä eli suomen kieltä, johon englannin kieli, tässä tapauksessa amerikanenglanti, on vaikuttanut voimakkaasti. Amerikansuomea käytettiin aktiivisesti 1950-luvulle asti. Sen jälkeen sen käyttö on vähentynyt, kun amerikansuomalaisten uudemmat sukupolvet ovat siirtyneet englannin käyttöön.
Historia
Amerikansuomi sai alkunsa 1800-luvun lopulla, kun suomalaisia siirtolaisia alkoi saapua Amerikkaan. Kielimuoto syntyi spontaanisti, kun amerikansuomalaiset huomasivat, ettei suomen kielessä ollut sanoja monille asioille Yhdysvalloissa. Ennestään tuntemattomia asioita syntyi lisäksi vuosikymmenten kuluessa lisää, kuten auto. Joillakin ammattialoilla, kuten tehdastyössä, uutta sanastoa tarvittiin erityisen paljon.
Amerikansuomi oli ensisijaisesti puhekieli, mutta sitä näki myös amerikansuomalaisissa lehdissä, kirjoissa ja amerikansuomalaisten kirjoittamissa kirjeissä. Amerikansuomesta tuli nopeasti tärkeä osa amerikansuomalaisten kulttuuria. Se jatkoi vakiintumistaan ja kehittymistään 1930-luvulle asti.
Jotkut käyttivät amerikansuomen ilmaisuja puheessaan hyvin säästeliäästi, toiset mahdollisimman runsaasti. Kieli vaihteli myös sen mukaan, mistä päin Suomea siirtolainen oli Yhdysvaltoihin lähtenyt ja mille puolelle Yhdysvaltoja päätynyt. Kielen yksilölliseen vaihteluun saattoivat vaikuttaa lisäksi muun muassa puhujan ammatti tai hänen tilaamansa sanomalehti.
Amerikansuomea puhuivat ensimmäisen polven amerikansuomalaiset käyttökielenään 1950-luvulle asti, ja sen jälkeen se alkoi hiljalleen kuihtua. Toisen polven amerikansuomalaiset puhuivat sitä enää vain kotioloissa ja omaksuivat käyttökielekseen englannin.
Kuihtumisestaan huolimatta amerikansuomi elää edelleen monin paikoin. Vuoden 2009–2013 tietojen mukaan Yhdysvalloissa suomea käytti kotikielenä 26 000 ihmistä. Esimerkiksi Oulussa Wisconsinissa on aikuisia kolmannen polven amerikansuomalaisia, jotka puhuvat sujuvaa suomea. Stantonin kylässä Pohjois-Michiganissa jotkut koululaisetkin osaavat suomea, vaikka useimmat kylän lapset tuntevatkin vain muutamia suomenkielisiä sanoja.
Piirteitä
Amerikansuomi on kieliopillisesti suomea, johon on sekoittunut englantilaisperäisiä sanoja suomalaisittain äännettynä. Amerikansuomalaisten itsensä keksimä, hiukan humoristinen esimerkkilause on Pussaa se peipipoki kitsistä petiruumaan, ’Työnnä ne lastenvaunut keittiöstä makuuhuoneeseen’, joka perustuu englanninkieliseen lauseeseen Push that baby buggy from the kitchen into the bedroom.
Sanasto
Jotkin amerikansuomen sanat keksittiin kokonaan uusia käsitteitä varten, joille ei suomessa ollut sanaa. Uusia tekniikan alan sanoja olivat esimerkiksi kaara ’auto’ (engl. car), aluveetari ’hissi’ (engl. elevator), kreini ’nosturi’ (engl. crane), peivata ’päällystää katu’ (engl. pave) ja laisi ’ajokortti’ (engl. licence). Modernin lääketieteen sanastoa omaksuttiin englannista, kuten fluu ’influenssa’ (engl. flu), känsseri ’syöpä’ (engl. cancer) ja nörvi ’hermo’ (engl. nerve), ja uudenlaisia vaatteita olivat esimerkiksi jäketti ’lyhyt takki’ (engl. jacket) ja nektai ’solmio’ (engl. necktie). Uusien eläinten nimityksiä olivat esimerkiksi muusi ’kanadanhirvi’ (engl. moose) ja sipmunkki ’maaorava’ (engl. chipmunk).
Joskus uuden yhteiskunnan ja työelämän terminologia korvasi olemassa olevan suomenkielisen ilmaisun, kuten haali ’seuratalo’ (engl. hall), lokari ’metsätyömies’ (engl. logger), maini ’kaivos’ (engl. mine) ja paanari ’työtoveri’ (engl. partner). Taloudenpidon eroavaisuudet toivat kieleen sellaisia sanoja kuin haussi ’talo’ (engl. house), petiruuma ’makuuhuone’ (engl. bedroom), paana ’navetta’ (engl. barn) ja lunssi ’lounas’ (engl. lunch). Joidenkin puheessa esiintyivät jopa esimerkiksi sanat leeki ’järvi’ (engl. lake), milkki ’maito’ (engl. milk), äpyli ’omena’ (engl. apple) ja krämma ’isoäiti’ (engl. grandma).
Muiden kansallisuuksien nimitykset otettiin lähes aina englannista, kuten airikset ’irlantilaiset’ (engl. Irish) ja sainamanni ’kiinalainen’ (engl. Chinaman). Roskapuhe oli pulsittia (engl. bullshit) ja tosipuheeseen todettiin tätsrait (engl. that's right). Yleinen käännöslainailmaus oli Kuinka se menee? (engl. How is it going?, 'Mitä kuuluu?').
Samasta sanasta saattoi eri puhujilla syntyä erilaisia variantteja, kuten engl. office ’toimisto’ → offiisi, ohviisi tai oviisi, ja engl. banana → panana, pinana, pinaani, punaanus ym.
Myös erisnimet saattoivat saada amerikansuomalaisen asun joskus kirjoitetussakin kielessä, kuten Nuujorkki tai Nyyjörkki New Yorkista.
Äänneoppi
Amerikanenglannista otettujen lainasanojen äänteet mukautettiin yleensä suomen kieleen. Tutut konsonantit h, j, k, l, m, n, p, t ja v säilyivät yleensä samoina. Konsonantit g, d, b ja f saattoivat säilyä sellaisinaan tai korvautua äänteillä k, t, p ja v. Suhu-s (ʃ) ja soinnillinen z korvattiin yleensä s:llä. Soinnilliset ja soinnittomat dentaalispirantit, jotka englannissa merkittiin th, korvautuivat yleensä t:llä. Affrikaatat tʃ ja dʒ korvattiin ts:llä tai s:llä, ja w korvattiin v:llä tai u:lla.
Sananalkuisten konsonanttiyhtymien edustus riippui puhujan lähtöseudun murteesta. Länsimurretaustaisilla sananalkuinen kaksoiskonsonanttisuus oli yleistä, kuten sanassa plänketti < blanket ’huopa, peite’. Sanansisäinen konsonanttiyhtymä hajosi joskus eri tavuihin, kuten sinkeli < single ’yksinäinen, naimaton’.
Vokaalit korvautuivat amerikansuomessa huomattavasti epäsäännöllisemmin kuin konsonantit. Esimerkiksi clerk ’myyjä’ saattoi olla klarkki, klerkki, klärkki tai klörkki. Joskus painoton alkuvokaali putosi pois, kuten sanassa larmi ’hälytys’ (engl. alarm).
Lauserakenteet
Ensimmäisen siirtolaispolven amerikansuomalaisten puhe erosi suomensuomalaisesta puheesta vain sanastoltaan, sillä rakenteeltaan suomesta hyvin poikkeavana englannin kieli ei muulla tavoin voinut yksikieliseen suomalaiseen vaikuttaa. Toisen ja kolmannen polven puheessa alkoi kieleen jo ilmaantua myös muutoksia lauseiden rakenteessa. Muutoksia olivat esimerkiksi sijajärjestelmän muutokset, jotka näkyivät subjektin ja objektin sijan valinnassa, ajan- ja paikanilmauksissa sekä rektiosuhteissa. Muita muutoksia olivat esimerkiksi omistusliitteiden pois jääminen, erilaiset inkongruenssitapaukset, omaleimainen passiivin muodostus, eräät infinitiivirakenteet sekä poikkeavat sivulause- ja sanajärjestystyypit.
Muoto-oppi
Amerikansuomalaiset hallitsivat suomen kielen muoto-opin hyvin jopa kolmanteen sukupolveen, ja poikkeamat olivat usein vain satunnaisia lipsahduksia. Tavallisimpiin poikkeamiin kuuluvat esimerkiksi astevaihtelussa k:n esiintyminen heikossa asteessa (lakit pro lait), i- ja e-vartaloisten nominien sekaantuminen (kielit pro kielet), yksikön kolmannen persoonan muodon yleistyminen verbeissä (me sai) ja kieltoverbin taipumattomuus (me ei saa). Lainasanojen taivutus mukautettiin samantyyppisten tuttujen suomenkielisten sanojen taivutukseen. Konsonanttiin loppuvan lainasanan perään lisättiin yleensä i-vokaali, harvemmin a tai u. Lainaverbit olivat yleensä supistumaverbejä, kuten fikeerata ’ajatella, miettiä’.
Vaikutus suomensuomeen ja amerikanenglantiin
Suomeen palanneiden siirtolaisten mukana on suomen kieleen tullut joitakin amerikansuomalaisia sanoja. Suomen murteiden sanakirjassa on parisenkymmentä amerikansuomalaisperäistä sanaa, kuten haussi ’talo’, huntata ’metsästää’ ja tulsut ’työkalut’. Suomen arkikielessä käytettäviä, mahdollisesti amerikansuomalaisia sanoja ovat esimerkiksi kaara ’auto’, mainari ’kaivosmies’ ja taala ’dollari’. Amerikanenglantiin suomen kieli ei tiettävästi ole jättänyt mitään jälkiä, saunaa lukuun ottamatta. Edes suomalaisalueiden tukkijätkien vanhasta erikoissanastosta ei ole löydetty suomenlähtöisiä sanoja.
Peipsiääre
thumb|Kolkjan [[Viron vanhauskoiset|vanhauskoisten kirkko]]
Peipsiääre oli kunta Tartumaalla, Virossa. Pinta-alaa kunnalla oli 31 neliökilometriä. Asukkaita kunnassa oli 817 (1.1.2010) ja väestötiheys oli 32,6 as/km². Asukkaista naisia oli 48,2 prosenttia ja miehiä 51,8 prosenttia. Kunnan hallinnollinen keskus oli Koljka. Peipsiäären kunnanjohtaja oli Rain Sangernebo.
Sijainti
Peipsiäären naapurikunnat olivat Vara etelässä ja lännessä ja Alatskivi pohjoisessa. Idässä kunta rajautui Peipsijärveen. Kunnan keskuksesta oli matkaa maakunnan pääkaupunkiin Tarttoon 50 kilometriä, Varan kunnan Koosan kylään 26 km ja Alatskiveen 8 km.
Koulut
Kunnassa oli yksi koulu, Kolkja Põhikool, jossa oli 73 oppilasta. Opettajia koulussa oli 11.
Kylät
Peipsiäären kunta muodostui viidestä kylästä : Kasepää, Kolkja, Savka, Sipelga ja Varnja.
Väestö
Vuonna 2011 silloisessa Peipsiäären kunnassa oli 698 asukasta, joista 69 (9,9 %) oli virolaisia, 600 (86,0 %) venäläisiä ja 30 (4,3 %) muita kansallisuuksia.
Kuntamuutos vuonna 2017
Vuoden 2017 kuntauudistuksessa Peipsiäären kunta, Kallasten kaupunki, Alastkiven ja Varan kunnat sekä Jõgevamaan Pala yhdistettiin uudeksi Peipsiäären kunnaksi.
Sundanpriinia
Sundanpriinia (Prinia familiaris) on Indonesian kotoperäinen varpuslintu. Sen elinympäristö käsittää itäisen Sumatran, Jaavan ja Balin sekä Lombokin, missä lemmikkilintuja on karannut luontoon. Sitä on pidetty aiemmin yleisenä, mutta se on 2000-luvulla joutunut kasvavasti lemmikkikaupan uhriksi, minkä takia paikallisesti sen kanta on pienentynyt dramaattisesti. Kansainvälinen luonnonsuojeluliitto luokitteli lajin vuonna 2018 silmälläpidettäväksi.
Thomas Horsfield kuvaili lajin holotyypin Jaavan Besukista 1821.
K. T. McCall
K. T. McCall on australialainen kioskikirjallisuutta julkaissut kirjailijanimimerkki, jota käyttivät opettajana Uudessa Etelä-Walesissa toiminut Muriel Watkins ja toimittaja Audrey Armitage. Toinen heidän käyttämänsä nimimerkki on Gerry North.
Armitage sai uransa alussa vanhemmalta kollegalta neuvon, miten lajin kirjoja kirjoitetaan: "Paperi vain koneeseen ja alat kirjoittaa."
Watkins kirjoitti Armitagen kanssa nimellä K. T. McCall 23 rikosromaania, jotka julkaistiin sarjana Johnny Buchanan Stories. Nimellä Gerry North he julkaisivat kaksi suomentamatonta rikosromaania, Meet Gerry North ja Gerry North Collects. McCall-kirjojen päähenkilö on Silver Star -vakuutusyhtiön tutkija newyorkilainen Johnny Buchanan, joka ei pidä asetta mukanaan, mutta joutuu kohtaamaan hyvin väkivaltaisia rikoksia.
Vapauden patsas (San Marino)
Vapauden patsas (ita. Statua della Libertà) on San Marinon samannimisessä pääkaupungissa sijaitseva kuuluisa patsas. Patsaan materiaali on marmori ja se sijaitsee San Marinon parlamenttirakennuksen, Palazzo pubblico, edustalla. Se julkistettiin 30. syyskuuta 1876.
Historia
Alkujaan patsas oli lahja saksalaiselta aatelisnaiselta, Otilia Heyroth Wagenerilta, kun tästä tuli Rancidellon hertuatar avioliiton kautta. Patsaan veistäjäksi valittiin Stefano Galletti ja materiaaliksi Carraran marmori. Patsaan julkistamisen jälkeen San Marinon parlamentti teki Wagnerista Acquavivan kreivittären kiitollisuuden osoituksena. . Aatelisarvon mukana kreivitär sai 18 000 liiraa, joista osan Wagner käytti ostaakseen maata ja lahjoitti sairaalalle. Tämän johdosta Wagnerille myönnettiin San Marinon kunniakansalaisuus ja San Marinon ritarikunnan jäsenyys.
Merkitys
Patsaan päässä olevassa kruunussa on kolme tornia, jotka kuvaavat kolmea San Marinon linnoituksen tornia.
Roger Frinot
Roger Frinot (9. huhtikuuta 1915 Vierzon, Cher, Ranska – 14. kesäkuuta 2014 ) oli ranskalainen keihäänheittäjä.
Frinot sijoittui Pariisin EM-kilpailuissa 1938 keihäänheitossa yhdeksänneksi tuloksella 58,40 m. Hän voitti Ranskan mestaruuden vuosina 1937 ja 1938. Hän heitti kesäkuussa 1939 Ranskan ennätyksen 62,08 m, jonka rikkoi Raymond Tissot seitsemän vuotta myöhemmin.
Keltapriinia
Keltapriinia (Prinia flaviventris) on etelä- ja kaakkoisaasialainen varpuslintu. Sen elinympäristö ulottuu Pakistanista Intiaan ja sieltä itään aina Taiwanille, sekä Kaakkois-Aasiaan, Malakan niemimaalle ja Indonesiaan. Lajista tunnetaan seitsemän alalajia. Adolphe Delessert kuvaili lajin holotyypin Bhutanista 1840.
Lolita (nimi)
Lolita on naisen etunimi. Se on pidentymä nimestä Lola.
Lolita-nimi tunnetaan Vladimir Nabokovin romaanista Lolita ja siihen perustuvasta elokuvasta. Suomen kieleen syntyi romaanin myötä arkityylinen sana lolita, joka merkitsee ’seksuaalisesti kiihottavaa keskenkasvuista tyttöä’ tai ’tyttömäistä, seksikästä naista’. Nykyään ilmaus lolita voi viitata myös japanilaislähtöiseen nukkemaiseen pukeutumistyyliin.
Digi- ja väestötietoviraston mukaan Lolita on vuoteen 2020 mennessä ollut Suomessa virallisena etunimenä noin 70–80 naisella. Lolitalla ei ole suomalaista, suomenruotsalaista eikä ortodoksista nimipäivää, mutta Helsingin yliopiston almanakkatoimiston julkaisemissa koirien ja hevosten nimipäiväkalentereissa Lolitan nimipäivä on 5. elokuuta.
Mattlidens skola
Mattlidens skola on ruotsinkielinen peruskoulu Espoon Matinkylässä. Samassa tilassa toimii myös lukio Mattlidens gymnasium. Koulussa on 730 oppilasta, joista vieraskielisiä 2,5 %. Koulun rehtorina toimii Ullrika-Willför Nyman.
Irukandji
Irukandji (Carukia barnesi) on lämpimissä merissä elävä, kuutiomeduusoihin kuuluva polttiaiseläinlaji.
Mattlidens skola
Vuonna 1959 valmistuneen Mattlidenin koulun ja opettaja-asuntolan on suunnitellut arkkitehti Erich von Ungern-Sternberg. Espoon koulurakennusten inventointiraportissa vuodelta 2017 niitä kuvataan hyvin maastoon sopiviksi ja rytmiltään vaihteleviksi aikakautensa edustajiksi. 1970-luvulla tehty, Erik Kråkströmin suunnittelema uudisosa on sekin sommiteltu harkiten, mutta kokonaisuutena vaikutelmaa pidetään sekavana.
Irukandji
Koko ja ulkonäkö
pienoiskuva|350px|right|Irukandjin koko kaaviokuvassa Irukandjin uimakello on halkaisijaltaan 12–25 mm. Kellon neljästä nurkasta lähtee yksittäinen pyyntilonkero, jonka pituus vaihtelee 5:stä 50 senttimetriin, mutta sen pyyntilonkerot voivat kasvaa jopa yli metrin mittaisiksi. Irukandji on äärimmäisen vaikeasti havaittavissa, sillä se on vain peukalonkynnen kokoinen ja melkein läpinäkyvä (siksi se löydettiin hyvin myöhään). Pienen kokonsa takia irukandjit kykenevät uimaan läpi uimarantoja suojaamaan viritettyjen meduusaverkkojen ja polttamaan ihmisiä pyyntilonkeroidensa polttiaissoluilla.